Liocyrtusa

Liocyrtusa  er en slekt av mycelbiller som særlig finnes knyttet til underjordiske sopp.

Utseende 
Ganske små (1,4–2 mm), bredt ovale og hvelvede, blanke, mer eller mindre rødbrunlige mycelbiller. Gruppen kjennes lettest på antennene, som er ganske lange og 11-leddete. De fem ytterste leddene danner en avlang klubbe, men det åttende leddet er mye mindre enn de andre og er vanligvis forkortet til en liten skive. Artene er glatte og blanke, dekkvingene har kraftige punkstriper. Hodet er kraftig innskåret bak fasettøynene, med en smal hals, men dette kan være vanskelig å se da billene gjerne trekker hodet inn under brystskjoldet. Beina er kraftige og tilpasset graving, leggene på bakbeina er krumme, særlig hos hannene.

Levevis 
Artene i underfamilien mycelbiller (Leiodinae) lever av og på sopp. Denne slekten har blitt funnet på sopp under nedfalne blader.

Utbredelse  
Slekten har en holarktisk utbredelse. I Norge er to arter funnet rundt Oslofjorden.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien mycelbiller, Leiodidae Fleming, 1821
 Underfamilien mycelbiller (Leiodinae)
 Stammen Leiodini
 Slekten Liocyrtusa Daffner, 1982
 Liocyrtusa agnata Daffner, 1989
 Liocyrtusa besucheti Daffner, 1985
 Liocyrtusa globosa Švec, 2010
 Liocyrtusa lateripunctata Daffner, 1989
 Liocyrtusa luggeri (Hatch, 1927)
 Liocyrtusa minuta (Ahrens, 1812) - finnes i Norge
 Liocyrtusa mussardi Daffner, 1982
 Liocyrtusa nigra Angelini & Švec, 1995
 Liocyrtusa nigriclavis (Hlisnikovský, 1967)
 Liocyrtusa onodai Hoshina, 1998
 Liocyrtusa osetica Perkovsky, 1995
 Liocyrtusa rotundata (Champion, 1924)
 Liocyrtusa stephani Daffner, 1989
 Liocyrtusa vittata (Curtis, 1840) - finnes i Norge

Kilder 
 Leiodidae i Tree of life
 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

Eksterne lenker 

 

Biller formelt beskrevet i 1982
Dyr formelt beskrevet av Hermann Daffner
Mycelbiller